|  |
| --- |
| Ansøgningsskema  OD1\_da\_15032023  **Ansøgning om permanent EU-opholdsdokument** |

|  |
| --- |
| **Hvad kan du bruge dette skema til?**  Du kan bruge skemaet til at ansøge om permanent EU-opholdsdokument i Danmark efter EU-opholdsbekendtgørelsen.  **Hvem kan bruge skemaet?**  Du kan bruge skemaet, hvis du er statsborger i et andet EU/EØS-land eller Schweiz, eller du er familiemedlem til en EU/EØS/schweizisk statsborger, og har haft faktisk og reelt ophold i Danmark i mindst 5 på hinanden følgende år og i hele perioden har opfyldt betingelserne for et (eller flere) opholdsgrundlag efter EU-reglerne.  **Hvor tidligt kan jeg ansøge?**  Du kan tidligst ansøge om permanent EU-ophold 30 dage før, du opfylder betingelserne for 5 års sammenhængende lovligt EU-ophold i Danmark.    **Sådan ansøger du**  Du kan indgive din ansøgning online, ved at benytte vores digitale skema, eller ved at udfylde dette skema på skærmen, gemme det på din computer og sende det til os via vores kontaktformular på [nyidanmark.dk/SIRI-kontaktformular](http://www.nyidanmark.dk/SIRI-kontaktformular).  Du kan også indgive ansøgningen personligt hos Styrelsen for International Rekruttering og Integration (SIRI). Du kan læse mere om, hvor du kan finde vores afdelinger, og hvordan du booker en tid på [nyidanmark.dk/kontakt-siri](http://www.nyidanmark.dk/kontakt-siri).  **Skal jeg have optaget biometri?**  *EU-borgere*  Som EU-borger skal du ikke have optaget biometri, og du får ikke udstedt et opholdskort.  *Tredjelandsborgere*  Tredjelandsborgere, dvs. ansøgere, der ikke er statsborgere i et EU/EØS-land eller Schweiz, skal ved personligt fremmøde have optaget biometri (digitalt ansigtsfoto og fingeraftryk) til et opholdskort.  Du kan læse mere om opholdskort, og hvordan du booker en tid til optagelse af biometri på [nyidanmark.dk/biometri](https://nyidanmark.dk/biometri).  **Koster det noget at indgive en ansøgning?**  Det koster ikke noget at indgive en ansøgning efter EU-reglerne.  **Hvis du vil vide mere**  Du kan få flere oplysninger om EU-reglerne for ophold i Danmark på [nyidanmark.dk/eu-ophold](https://nyidanmark.dk/eu-ophold).  Hvis du er i tvivl eller har spørgsmål, kan du kontakte SIRI. Du finder vores kontaktoplysninger på [nyidanmark.dk/kontakt-siri](http://www.nyidanmark.dk/kontakt-siri). |

|  |  |  |  |
| --- | --- | --- | --- |
| **Forbeholdt myndighederne** | | | |
| Modtaget dato | Modtaget af | Myndighed (stempel) | Person ID |

|  |  |
| --- | --- |
| 1.Om dig | **UDFYLD MED BLOKBOGSTAVER** |
| Efternavn | Evt. tidligere efternavn |
| Fornavn(e) | |
| Nationalitet | Evt. tidligere nationalitet |
| Fødselsdato (dag, måned, år) | Evt. CPR-nr. |
| Evt. dansk person ID | |
| Fødeland | Fødested (by) |
| Nuværende ægteskabelig stilling    Ugift  Gift  Samlevende  Registreret partnerskab  Fraskilt/Enke/Enkemand/Opløst registreret partnerskab | |
| Køn  Mand  Kvinde | Har du børn?  Ja  Nej |
| Telefonnr. | E-mail |
| Hvilke sprog taler du? |  |
| Indrejsedato i Danmark | |
| Din adresse i Danmark (gade/vej og nr.) | Postnr. og by |
| Er dit navn på døren/postkassen?  Ja  Nej  Hvis **nej**, oplys navnet på døren/postkassen  C/o (navn)    SIRI kan ikke sende breve eller opholdskort til dig, hvis vi ikke ved, hvilket navn der står på postkassen. | |
| Seneste adresse i udlandet inden indrejse til Danmark (Gade/vej og nr.) | Postnr., by og land |

|  |  |
| --- | --- |
| 2. Om dit pas | **UDFYLD MED BLOKBOGSTAVER** |
| Nationalitetspas eller  Nationalt ID-kort (kun EU-borgere) | |
| Pas- eller ID-kortnummer | I hvilket land er passet/ID-kortet udstedt? |
| Udstedelsesdato | Udløbsdato |

|  |  |  |
| --- | --- | --- |
| 3. Hvilke(t) opholdsgrundlag har du haft i de seneste 5 år? | | |
| **SÆT GERNE FLERE KRYDSER** | | |
| Arbejdstager | Fra  Fra | Til  Til |
| Selvstændig erhvervsdrivende | Fra  Fra | Til  Til |
| Person med tilstrækkelige midler | Fra  Fra | Til  Til |
| Studerende | Fra  Fra | Til  Til |
| Udstationeret tjenesteyder | Fra  Fra | Til  Til |
| Familiemedlem til en EU-borger | Fra  Fra | Til  Til |

|  |  |
| --- | --- |
| 4. Bemærkninger | **UDFYLD MED BLOKBOGSTAVER** |
|  | |

|  |
| --- |
| 5. Erklæring og information |
| **A. Erklæring på tro og love om, at jeg har givet korrekte oplysninger** Jeg erklærer på tro og love, at jeg har givet korrekte oplysninger i dette ansøgningsskema. Hvis oplysningerne ikke er korrekte, kan det have følgende konsekvenser:   * Min opholdsret efter EU-reglerne kan ophøre * Jeg kan blive straffet med bøde eller fængsel i op til 2 år * Jeg kan blive dømt til at erstatte de udgifter, som den danske stat har haft på grund af de falske oplysninger   **B. Information om pligt til at give de nødvendige oplysninger**  Du har pligt til at give de oplysninger, som er nødvendige for at afgøre, om du kan få et EU-opholdsdokument. Hvis du ikke giver disse oplysninger, kan det betyde, at du ikke får et EU-opholdsdokument.  **C. Information om behandling af personoplysninger**  SIRI har pligt til at oplyse dig om, hvordan vi behandler dine oplysninger, og hvilke rettigheder du har i forhold til vores behandling af dine oplysninger.  **Dataansvarlig**  SIRI er dataansvarlig for behandlingen af de personoplysninger, som modtages i dette ansøgningsskema og de oplysninger, som modtages om dig i forbindelse med sagens behandling. Du kan kontakte styrelsen ved at skrive til følgende adresse, Styrelsen for International Rekruttering og Integration (SIRI), Carl Jacobsens Vej 39, Postboks 304, 2500 Valby eller via vores kontaktformular på [nyidanmark.dk/SIRI-kontaktformular.](http://www.nyidanmark.dk/SIRI-kontaktformular)  **Databeskyttelsesrådgiveren (DPO)**  Du kan kontakte vores databeskyttelsesrådgiver ved at skrive til adressen ovenfor (Att.: Databeskyttelsesrådgiver) eller via vores kontaktformular på [nyidanmark.dk/SIRI-kontaktformular.](http://www.nyidanmark.dk/SIRI-kontaktformular) Du kan læse mere om SIRI som dataansvarlig og om SIRIs databeskyttelsesrådgiver på [nyidanmark.dk/personoplysninger.](http://www.nyidanmark.dk/personoplysninger)  **Formål og retsgrundlag**  De personoplysninger, som du giver til SIRI indsamles til brug for:   * behandling af din ansøgning om EU-opholdsdokument i Danmark * eventuelt senere ansøgninger om forlængelse af din opholdsret, tidsubegrænset opholdsret eller nyt EU-opholdsdokument i Danmark * kontrol af betingelserne for dit EU-opholdsdokument i Danmark   Retsgrundlaget for behandlingen af dine personoplysninger er:   * EU-opholdsbekendtgørelsen * Udlændingelovens regler, særligt kapitel 1 om udlændinges indrejse og ophold her i landet. * Databeskyttelsesforordningens artikel 6, stk. 1, litra c, om en retlig forpligtelse, der påhviler den dataansvarlige, og artikel 6 stk. 1, litra e, om offentlig myndighedsudøvelse, som SIRI udfører i henhold til udlændingeloven. * Databeskyttelsesforordningens artikel 9, stk. 2, litra f, om nødvendig behandling for, at retskrav kan fastlægges, gøres gældende eller forsvares. * Databeskyttelseslovens § 8 om, at forvaltningen kun må behandle af oplysninger om strafbare forhold, hvis det er nødvendigt for varetagelsen af myndighedens opgaver.   De oplysninger, som du giver eller har givet i forbindelse med din ansøgning, vil blive registreret i udlændingemyndighedernes registre. Det samme gælder oplysninger, som du senere giver i forbindelse med fx ansøgninger om tidsubegrænset opholdsret, forlængelse, nyt opholdsdokument i Danmark eller i forbindelse med en eventuel kontrol.  Nogle oplysninger, herunder biometriske data, vil i visse situationer blive registreret i Schengen Information System (SIS). Det gælder, hvis du i forbindelse med din ansøgning eller ophold i Danmark gives en frist for seneste udrejse. Det gælder endvidere hvis du får meddelt indrejseforbud gældende for Schengenområdet.  **Vi behandler følgende kategorier af personoplysninger om dig:**   * Almindelige personoplysninger, det kan fx være oplysninger om dit navn, evt. CPR-nummer, statsborgerskab, beskæftigelse, uddannelse, familie og økonomiske og strafbare forhold, og * Følsomme personoplysninger, det kan fx være helbredsoplysninger.   **Vi kan videregive dine personoplysninger til følgende modtagere:**  SIRI kan videregive oplysninger til din reference (familiemedlem), kommunerne, politiet, Politiets Efterretningstjeneste og Forsvarets Efterretningstjeneste, anklagemyndigheden, Udlændingenævnet, Flygtningenævnet, Udlændinge og Integrationsministeriet, Udlændingestyrelsen, Hjemrejsestyrelsen, Styrelsen for Arbejdsmarked og Rekruttering (STAR), Udenrigsministeriet, Folketinget og Familieretshuset.  SIRI videregiver også i mere enkeltstående tilfælde oplysninger til andre offentlige myndigheder, private aktører og udenlandske organisationer og myndigheder, når det er nødvendigt for at varetage vores opgaver.  Personoplysninger videregives endvidere til relevante myndigheder i andre stater, der deltager i Schengen samarbejdet, når SIRI er retlig forpligtet hertil. De udenlandske myndigheder vil have adgang til de oplysninger, som SIRI registrerer i SIS, når det er relevant for deres sagsbehandling.  Herudover vil andre relevante myndigheder eller organisationer eventuelt modtage oplysninger om dig fra SIRIs registre og CPR via Udlændingeinformationsportalen, hvis de har brug for oplysningerne i forbindelse med behandling af spørgsmål om dit ophold i Danmark.  Videregivelse sker, når det er nødvendigt for SIRIs opgavevaretagelse, herunder når det følger af lovgivningen, at SIRI skal videregive oplysningerne.  **Særligt for tredjelandsstatsborgere**  Hvis du mister dit EU-opholdsgrundlag, vil vi oplyse dine eventuelle nuværende eller tidligere arbejdsgivere om, at du ikke længere har ret til at arbejde. Det vil ske, hvis vi giver dig afslag på en ansøgning om EU-opholdsdokument eller på forlængelse af dit EU-opholdsdokument. Det vil også ske, hvis dit EU-opholdsdokument bliver inddraget, eller hvis vi konstaterer, at din ret til ophold efter EU-opholdsbekendtgørelsen er ophørt eller bortfaldet. Orienteringen vil ske til de arbejdsgivere, der inden for de seneste 3 måneder har indberettet løn udbetalt til dig til indkomstregisteret.  **Hvorfra stammer de oplysninger vi behandler om dig?**  De oplysninger SIRI behandler om dig, stammer fra dette ansøgningsskema. Vi behandler også oplysninger, som du eventuelt giver til sagen senere.  **Derudover vil vi behandle oplysninger, der stammer fra:**   * dine eventuelle tidligere sager hos SIRI, * opslag i registre, fx Det Centrale Personregister (CPR), Det Centrale Virksomhedsregister (CVR) indkomstregisteret (eIndkomst), Schengen Information System (SIS) * andre myndigheder, fx kommuner, Udlændingestyrelsen, Udlændingenævnet, Flygtningenævnet, * tredjepart eller reference, fx familiemedlem, arbejdsgiver eller studiested * den person, som eventuelt søger om EU-opholdsdokument på baggrund af dit EU-opholdsgrundlag, samt denne persons tidligere sager hos SIRI * den person, som du eventuelt søger om EU-opholdsdokument på baggrund af, samt denne persons eventuelle tidligere sager hos SIRI   **Opbevaring af oplysninger**  SIRI opbevarer dine personoplysninger så længe, det er nødvendigt for at kunne udføre vores opgaver i relation til at fastlægge et retskrav/gøre et retskrav gældende eller forsvare et retskrav på ophold.  I en udlændingesag kan oplysninger bevares til brug for udlændingemyndighedernes senere sagsbehandling. Det vil sige, at oplysningerne kan indgå i fremtidige sager, fx forlængelsessager, inddragelsessager, kontrolsager, bortfaldssager, sager om permanent ophold, sager om statsborgerskab og dine eventuelle familiemedlemmers sager.  I praksis betyder det, at SIRI opbevarer dine oplysninger i et såkaldt livscyklusforløb – det vil sige hele livet. De grundlæggende oplysninger om dit ophold i Danmark, fx hvornår du har fået EU-opholdsdokument, baggrunden for dit ophold og oplysninger om andre afgørelser som SIRI træffer vedrørende dit ophold, slettes ikke.  Personoplysninger registreret i Schengen Information System (SIS) i forbindelse med en udrejsefrist opbevares i SIS, som udgangspunkt indtil du er registreret udrejst af Schengenområdet. Er oplysningerne registreret i forbindelse med et meddelt indrejseforbud til Schengenområdet, vil disse som udgangspunkt blive opbevaret indtil udløbet af indrejseforbuddet.  Endelig skal det nævnes, at oplysningerne overleveres til Rigsarkivet i overensstemmelse med reglerne i den danske arkivlovgivning.  **Rettigheder**  Efter databeskyttelsesforordningen har du en række rettigheder i forhold til vores behandling af oplysninger om dig:  *Ret til at få at vide, hvilke oplysninger vi behandler om dig*  Du kan bede om indsigt i, dvs. få at vide, hvilke oplysninger vi behandler om dig. Hvis du beder om indsigt i dine oplysninger, vil din anmodning blive behandlet efter databeskyttelsesforordningens regler. Findes der andre regler, som giver dig en bedre ret, vil vi også behandle din anmodning om indsigt efter de regler, fx forvaltningslovens regler om aktindsigt.  *Ret til berigtigelse (rettelse) og ret til sletning*  Du kan bede om at få rettet oplysninger om dig, som du mener, er urigtige. I særlige tilfælde har du også ret til at få slettet oplysninger om dig. Oplysninger vil dog som udgangspunkt kun kunne slettes, hvis de ikke er nødvendige for sagsbehandlingen, da SIRI er underlagt notatpligt og journaliseringspligt efter offentlighedsloven.  *Ret til begrænsning af behandling*  Du har i visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.  *Ret til indsigelse*  Du har i visse tilfælde ret til at gøre indsigelse mod vores ellers lovlige behandling af dine personoplysninger. Det betyder, at du eventuelt kan kræve, at oplysningerne bliver slettet, berigtiget eller begrænset.  Du kan læse mere om dine rettigheder i Datatilsynets vejledning om de registreredes rettigheder, som du finder på [datatilsynet.dk.](http://www.datatilsynet.dk) Hvis du vil gøre brug af dine rettigheder skal du kontakte SIRI.  **Klage til Datatilsynet**  Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på [datatilsynet.dk.](http://www.datatilsynet.dk)  **D. Kontrol**  Din sag kan blive udtaget til kontrol. Kontrollen har til formål at kontrollere:   * rigtigheden af de oplysninger, du har givet. * om du opfylder betingelserne for et eventuelt EU-opholdsdokument   Kontrollen kan foregå på følgende måder:   * Opslag i registre, fx CPR. * Henvendelse til andre myndigheder, fx kommuner. * Henvendelse til tredjepart, fx arbejdsgiver eller studiested. * Personlig henvendelse på bopæl, studie- eller arbejdssted.   Du kan i forbindelse med kontrollen blive bedt om at indsende yderligere oplysninger. |

|  |
| --- |
| 6. Samtykke til, at SIRI kan udveksle oplysninger i sagen med hovedpersonen (familiemedlem) |
| Når det er nødvendigt for behandlingen af din ansøgning eller efterfølgende kontrol af dit ophold i Danmark, kan SIRI, uden dit samtykke, udveksle oplysninger om dig medhovedpersonen. Det kan fx være for at SIRI kan kontrollere rigtigheden af de oplysninger, du har givet i forbindelse med ansøgningen, eller at du fortsat opfylder betingelserne for dit opholdsgrundlag. Se i den forbindelse afsnit C, ”Information om behandling af personoplysninger” ovenfor.  I visse tilfælde kan det lette behandlingen af din sag, at SIRI også i videre omfang har mulighed for at udveksle oplysninger om dine forhold med hovedpersonen (fx fordi vi ikke kan komme i kontakt med dig). Hvis du ønsker, at SIRI generelt skal kunne indhente og videregive oplysninger om dine forhold til hovedpersonen i disse tilfælde, skal du give dit samtykke nedenfor.  Hvis du ikke ønsker, at vi udveksler oplysninger i disse tilfælde, vil vi i stedet indhente oplysningerne hos dig (ansøger) og undlade at videregive oplysningerne til hovedpersonen. Det kan medføre længere sagsbehandlingstid.  Du kan til enhver tid trække dit samtykke tilbage. Hvis du ønsker at trække dit samtykke tilbage, skal du give os besked herom. Du finder vores kontaktoplysninger på [nyidanmark.dk/kontakt-siri](https://nyidanmark.dk/kontakt-siri).  Jeg giver samtykke til, at Styrelsen for International Rekruttering og Integration (SIRI), for at lette behandlingen af denne ansøgning, i videre omfang kan udveksle oplysninger om mig med hovedpersonen (familiemedlem). |

|  |  |
| --- | --- |
| 7. Underskrift | |
| Jeg bekræfter ved min underskrift at have læst, forstået og accepteret indholdet af punkt 5 | |
| Dato og sted | Underskrift |

|  |  |  |
| --- | --- | --- |
| 8. Underskrift på vegne af et barn under 18 år | | **UDFYLDES KUN HVIS ANSØGER ER UNDER 18 ÅR** |
| Underskriften skal være af den forælder eller voksne, der har forældremyndigheden over barnet. | | |
| Relation til barnet | | |
| Jeg har udfyldt skemaet på vegne af ansøger (barnet) og bekræfter ved min underskrift at have læst, forstået  og accepteret indholdet af punkt 5 | | |
| Dato og sted | Underskrift | |

|  |
| --- |
| Informationom fremmøde og dokumentation |
| Hvis du **fremmøder personligt** hos Styrelsen for International Rekruttering og Integration (SIRI) skal du huske at booke en tid. Du kan læse mere om, hvor du kan finde vores afdelinger og hvordan du booker en tid på [nyidanmark.dk/kontakt-siri](http://www.nyidanmark.dk/kontakt-siri).  På næste side finder du en tjekliste over hvilken dokumentation du skal vedlægge ansøgningen.  Hvis du møder personligt frem, beder vi dig om at den medbragte dokumentation **ikke** er hæftet sammen, og at den vedlægges i rækkefølge.  **Det skal være tydeligt, hvem den indsendte dokumentation omhandler**  Det kan fx være, hvis navn, personnummer eller lignende fremgår af dokumentet. Dokumenter uden navn mv. kan ikke indgå i sagens afgørelse.  **Husk også, at dokumentation, der ikke er på dansk, norsk, svensk eller engelsk, skal være oversat til dansk eller engelsk af en professionel translatør.** |

|  |  |  |
| --- | --- | --- |
| |  |  | | --- | --- | | Tjekliste til dokumentation | Evt. sagsnummer: | |
| Svaret på alle spørgsmål, underskrevet og dateret ansøgningsskema  Kopi af dit pas (alle sider inklusiv for- og bagside), **hvis du er tredjelandsborger**  Kopi af dit pas (alle sider inklusiv for- og bagside) eller nationale id-kort, **hvis du er EU-borger**  **Dokumentation for dit ophold** i Danmark i en periode på 5 sammenhængende år  Har du haft skiftende opholdsgrundlag i løbet af den tid, du har opholdt dig i Danmark, skal du vedlægge dokumentation for alle dine opholdsgrundlag.  Hvis du er eller har været **Arbejdstager:**  Ansættelseskontrakter  Lønsedler  Årsopgørelser for 5 sammenhængende år  Dokumentation for eventuelle perioder uden løn, eksempelvis barsel eller anden lovlig orlov  Anden dokumentation for dit faktiske ophold i Danmark (fx bankkontoudskrifter, lægebesøg etc.)  Hvis du er eller har været **Selvstændig erhvervsdrivende:**  Dokumentation for, at erhvervsvirksomheden har været aktiv i den angivne periode (CVR-udskrifter, årsregnskaber, udskrift fra firmabankkonto etc.)  Årsopgørelse for 5 sammenhængende år  Anden dokumentation for dit faktiske ophold i Danmark (fx bankkontoudskrifter, lægebesøg etc.)  Hvis du er eller har været **Person med tilstrækkelige midler**:  Dokumentation for, at du aktuelt kan forsørge dig selv  Dokumentation for dit faktiske ophold i Danmark (fx bankkontoudskrifter, lægebesøg etc.)  Hvis du er eller har været **Studerende**:  Dokumentation for påbegyndte og afsluttede uddannelsesforløb (optagelsesbrev, diplomer, afgangsbeviser osv.)  Anden dokumentation for dit faktiske ophold i Danmark (bankkontoudskrifter, lægebesøg etc.)  Hvis du er eller har været **Familiemedlem**:  Dokumentation for egen og hovedpersonens (dit familiemedlems) opholdsgrundlag i en sammenhængende periode på 5 år  Evt. hovedpersonens permanente EU-opholdsdokument |